*Likumprojekts*

**Grozījumi Atkritumu apsaimniekošanas likumā**

Izdarīt Atkritumu apsaimniekošanas likumā (Latvijas Vēstnesis, 2010, 183., 205. nr.; 2012, 59. nr.; 2013, 194., 232. nr.; 2014, 66. nr.; 2015, 97. nr.; 2016, 232., 254. nr.; 2017, 253.nr.; 2018, 255.nr.; 2019, 251.nr; 2020, 24., 138.nr.) šādus grozījumus:

1. Izteikt likuma nosaukumu šādā redakcijā **“Atkritumu rašanās novēršanas un apsaimniekošanas likums”;**

2. **6.pantā:**

svītrot 6.panta 2.punktā pieturzīmi un vārdus “, kā arī izsniedz licences metālu atgriezumu un lūžņu iepirkšanai Latvijā”;

svītrot 6.panta 3.punktu;

papildināt ar 7. un 8.punktu šādā redakcijā:

“7) atsevišķas bīstamas ķīmiskās vielas saturošu iekārtu un produktu lietošanas un marķēšanas prasības;

8) atsevišķu bīstamu ķīmisko vielu izmantošanas ierobežojumus iekārtās un produktos.”

3. Svītrot **8.panta** ceturto daļu;

4. **10.pantā:**

izteikt 21 daļu šādā redakcijā:

“(21) Atkritumu apsaimniekošanas reģionālais plāns stājas spēkā, ja to apstiprina trīs ceturtdaļas no attiecīgajā atkritumu apsaimniekošanas reģionā ietilpstošajām pašvaldību skaita. Reģionālais atkritumu apsaimniekošanas plāns pēc tā stāšanās spēkā ir saistošs visām atkritumu apsaimniekošanas reģionā ietilpstošajām pašvaldībām un tās piedalās reģionālajā atkritumu apsaimniekošanas plānā ietverto pasākumu īstenošanā un ieviešanā.”

svītrot trešo daļu.

5.Papildināt likumu ar **10.1 pantu** šādā redakcijā:

“10.1 pants. (1) Pašvaldības reģionālajā atkritumu apsaimniekošanas plānā nosaka:

1) sadzīves atkritumu poligonu skaitu un to darbības nosacījumus atkritumu apsaimniekošanas reģionā;

2) reģionālo atkritumu apsaimniekošanas centru skaitu reģionā un pašvaldības, kuras piedalās katra atsevišķa reģionālā atkritumu apsaimniekošanas centra izveidē.

(2) Atkritumu apsaimniekošanas reģionā ietilpstošās pašvaldības atbilstoši reģionālajam atkritumu apsaimniekošanas plānam veido atkritumu apsaimniekošanas komercsabiedrību – reģionālo atkritumu apsaimniekošanas centru, vienā no šādiem veidiem:

1) iegādājoties atkritumu apsaimniekošanas reģiona sadzīves atkritumu poligonu operatora – komercsabiedrības - kapitāldaļas;

2) reorganizējot atkritumu apsaimniekošanas reģiona sadzīves atkritumu poligona operatoru un dibinot jaunu atkritumu apsaimniekošanas reģiona sadzīves atkritumu poligona operatoru – komercsabiedrību;

3) saglabājot esošo reģiona sadzīves atkritumu poligona operatoru – komercsabiedrības īpašnieku sastāvā un pieņemot lēmumu, ka reģiona sadzīves atkritumu poligona operators – komercsabiedrība veiks reģionālā atkritumu apsaimniekošanas centra funkcijas.

(3) Ja atkritumu apsaimniekošanas reģionā tiek izveidots vairāk nekā viens reģionālais atkritumu apsaimniekošanas centrs, pašvaldības atkritumu apsaimniekošanas plānā nosaka kārtību, kādā tiks pārraudzīta un koordinēta visu attiecīgā atkritumu apsaimniekošanas reģiona reģionālo atkritumu apsaimniekošanas centru sadarbība.

(4) Reģionālajam atkritumu apsaimniekošanas centram ir šādas funkcijas:

1. izstrādāt vienotu saistošo noteikumu paraugu visām atkritumu apsaimniekošanas reģiona pašvaldībām;
2. izstrādāt atkritumu apsaimniekošanas reģionālo plānu;
3. nodrošināt atkritumu apsaimniekošanas reģionālā plāna ieviešanu;

4) publisko iepirkumu vai publisko un privāto partnerību regulējošos normatīvajos aktos noteiktajā kārtībā izvēlēties atkritumu apsaimniekotāju, kurš veiks sadzīves atkritumu un mājsaimniecībās radīto būvniecības atkritumu savākšanu, pārvadāšanu, pārkraušanu, šķirošanu un uzglabāšanu attiecīgajā sadzīves atkritumu apsaimniekošanas zonā, ja pašvaldības šo funkciju ir deleģējušas;

5) uzraudzīt un kontrolēt sadzīves atkritumu poligona slēgšanas, rekultivācijas, monitoringa un slēgta poligona uzturēšanas iemaksas un izmaksas pēc poligona slēgšanas;

6) pieņemt lēmumu par sadzīves atkritumu poligona, kurš atrodas attiecīgajā atkritumu apsaimniekošanas reģionā, apsaimniekotāja veiktās pētniecības un attīstības darbības rezultātu atbilstību projekta mērķim — samazināt poligonā apglabājamo atkritumu daudzumu — un par rezultātu ieviešanas nepieciešamību, ja pašvaldības šo funkciju ir deleģējušas;

7) patstāvīgi vai sadarbībā ar attiecīgā atkritumu apsaimniekošanas reģiona pašvaldībām un šā likuma 18. panta noteiktajā kārtībā izraudzīto atkritumu apsaimniekotāju veicināt iedzīvotāju aktīvu iesaisti atkritumu šķirošanā, rīkojot izglītošanas pasākumus un atkritumu šķirošanu veicinošas kampaņas, kā arī atbalstot iedzīvotāju iniciatīvas;

8) nodrošināt sadzīves atkritumu sagatavošanas atkārtotai izmantošanai, pārstrādes un materiālu reģenerācijas, un atkritumu apglabāšanas apjoma samazināšanas mērķu izpildi atkritumu apsaimniekošanas reģiona pašvaldībās, kuras ietilpst attiecīgā reģionālajā atkritumu apsaimniekošanas centrā;

9) apkopot informāciju par sadzīves atkritumu apsaimniekošanu attiecīgajā atkritumu apsaimniekošanas reģionā un katrā atkritumu apsaimniekošanas reģiona pašvaldībā, kura ietilpst attiecīgajā reģionālajā atkritumu apsaimniekošanas centrā, lai izvērtētu atkritumu pārstrādes un atkritumu apglabāšanas samazināšanas mērķu izpildi, un pēc pieprasījuma sniedz to valsts un pašvaldību iestādēm.”

6. **12. pantā:**

izteikt 1.7 daļas pirmo teikumu šādā redakcijā:

(17) Ja atkritumu apsaimniekotājam ir izsniegtas vairākas atļaujas šā panta pirmajā daļā minētajām darbībām vai atkritumu pārstrādei vai reģenerācijai atbilstoši normatīvajiem aktiem par piesārņojumu, tas iesniedz Valsts vides dienestam vienu finanšu nodrošinājumu par to atļauju, par kuru jāiesniedz lielākais finanšu nodrošinājums.

papildināt ar 1.10 daļu šādā redakcijā:

(110) Valsts vides dienests, pamatojoties uz atkritumu apsaimniekotāja iesniegumu, pārskata un samazina finanšu nodrošinājuma apmēru, ja atkritumu apsaimniekotājam trīs gadu periodā nav piemēroti administratīvie sodi par atkritumu apsaimniekošanas normatīvo aktu pārkāpumiem. Ministru kabinets nosaka finanšu nodrošinājuma apmēra pārskatīšanas nosacījumus un samazināšanas kārtību.

papildināt ar 1.11 daļu šādā redakcijā:

“(111) Ja atkritumu apsaimniekotājs 30 dienu laikā no brīža, kad beidzies finanšu nodrošinājuma termiņš, nav iesniedzis šā likuma 12. panta 1.2 daļā noteikto finanšu nodrošinājumu, Valsts vides dienests pieņem lēmumu par atkritumu apsaimniekošanas atļaujas atcelšanu.”

aizstāt otrās daļas 1.apakšpunktā vārdu “anulēšanas” ar vārdu “atcelšanas”.

aizstāt otrās daļas 6.apakšpunktā vārdu “anulējama” ar vārdu “atceļama”.

papildināt sesto daļu ar 3.apakšpunktu šādā redakcijā:

“3) sadzīves atkritumu radītājam vai valdītājam – fiziskai personai - valdījumā esošo sadzīves atkritumu un dalīti savāktu sadzīves bīstamo atkritumu pārvadāšanai uz šo atkritumu savākšanas, pārstrādes, reģenerācijas vai apglabāšanas vietām.”

papildināt ar septīto, astoto un devīto daļu šādā redakcijā:

“(7) Izlietotā depozīta iepakojuma pārvadājumam no tā pieņemšanas vietas līdz izlietotā depozīta iepakojuma uzskaites centram nav nepieciešama šā panta pirmās daļas 2.punktā minētā atļauja.”

(8) Šā panta pirmajā daļā minētās atļaujas Valsts vides dienests neizdod šādām personām:

1. privātpersonai, kura pēdējo divu gadu laikā ir atkārtoti administratīvi sodīta par atkritumu apsaimniekošanas normatīvo aktu pārkāpumu ;
2. juridiskai personai, ja tās amatpersona (valdes loceklis, padomes loceklis vai prokūrists), ir vai pēdējo trīs gadu laikā ir bijusi tāda komersanta amatpersona, kurš šīs amatpersonas vadībā atkārtoti ir pārkāpis atkritumu apsaimniekošanas normatīvos aktus..

(9) Valsts vides dienests vēršas Patērētāju aizsardzības centrā, ierosinot slēgt domēnu, ja komersants domēnā piedāvā atkritumu apsaimniekošanas pakalpojumus, bet komersantam nav izsniegta atļauja šā panta pirmajā daļā minēto atkritumu apsaimniekošanas darbību veikšanai vai atļauja atkritumu reģenerācijai vai apglabāšanai atbilstoši normatīvajiem aktiem par piesārņojumu.”

7.**12.1 pantā:**

izteikt septīto daļu šādā redakcijā:

(7) Ja atkritumu apsaimniekotājs ir reģistrēts Valsts vides dienestā kā atkritumu tirgotājs vai atkritumu apsaimniekošanas starpnieks un tam ir izsniegta atļauja šā likuma 12. panta pirmajā daļā minēto darbību veikšanai vai atļauja atkritumu pārstrādei vai reģenerācijai atbilstoši normatīvajiem aktiem par piesārņojumu, vai atkritumu apsaimniekošanas atļauja atbilstoši šā panta pirmajai daļai, tas iesniedz Valsts vides dienestam vienu finanšu nodrošinājumu.

papildināt ar 7.1 daļu šādā redakcijā:

(71) Finanšu nodrošinājuma apmēru šā panta septītajā daļā noteiktajā gadījumā aprēķina, summējot finanšu nodrošinājuma apmēru par atļauju atbilstoši šā likuma 12. panta 1.7 daļai un finanšu nodrošinājuma apmēru par atkritumu tirdzniecību vai starpniecību atkritumu apsaimniekošanā.

papildināt ar desmito daļu šādā redakcijā:

“(10) Ja atkritumu tirgotājs vai atkritumu apsaimniekošanas starpnieks 30 dienu laikā no brīža, kad beidzies finanšu nodrošinājuma termiņš nav iesniedzis šā likuma 12.1 panta piektajā daļā noteikto finanšu nodrošinājumu, Valsts vides dienests pieņem lēmumu par atkritumu tirdzniecības vai atkritumu apsaimniekošanas starpniecības reģistrācijas atcelšanu. ”

8. Papildināt **14.panta** pirmās daļas otro teikumu šādā redakcijā:

“, kā arī izdarīt kontrolpirkumus. Ministru kabinets nosaka kārtību, kādā Valsts vides dienesta amatpersonas veic kontrolpirkumus. ”

9. Papildināt **15.pantu** ar piekto un sesto daļu šādā redakcijā:

“(5) Valsts vides dienests ar lēmumu nosaka zemes īpašnieka pienākumu prettiesiski novietotos atkritumus nodot atkritumu apsaimniekotājam, kurš ir saņēmis attiecīgu atļauju. Valsts vides dienests ir tiesīgs lūgt nostiprināt zemesgrāmatā lēmumā noteikto pienākumu kā apgrūtinājumu.

(6) Iegūstot īpašumā zemes īpašumu ar šādu apgrūtinājumu, bijušā zemes īpašnieka vietā administratīvajā procesā iestājas jaunais zemes īpašnieks un tam ir pienākums izpildīt Valsts vides dienesta lēmumā noteikto.”

10. **20.pantā**:

papildināt ar 11 daļu šādā redakcijā:

“(1)1 Fiziska persona var nodot sadzīves atkritumus un dalīti savāktus sadzīves bīstamos atkritumus to savākšanas, pārstrādes reģenerācijas vai apglabāšanas vietās, ja šo atkritumu savākšanu vai pieņemšanu nenodrošina pašvaldības izvēlēts atkritumu apsaimniekotājs.”

papildināt ceturto daļu ar otro teikumu šādā redakcijā:

“Ministru kabinets nosaka sadzīves atkritumu kategorijas, kuras ir jāvāc dalīti, un termiņu sadzīves atkritumu dalītas savākšanas uzsākšanai.”

Izteikt piekto daļu šādā redakcijā:

(5) Pašvaldība, šā likuma 18. panta pirmajā daļā minētais atkritumu apsaimniekotājs un reģionālais atkritumu apsaimniekošanas centrs nodrošina šā panta ceturtajā daļā minēto atkritumu sagatavošanu atkārtotai izmantošanai, pārstrādi un materiālu reģenerāciju. Ministru kabinets nosaka:

1) sadzīves atkritumu sagatavošanas atkārtotai izmantošanai, pārstrādes un materiālu reģenerācijas mērķus un to izpildes termiņus;

2) prasības atkārtotai izmantošanai paredzēto atkritumu un pārtikas atkritumu apjoma noteikšanai;

3) prasības Eiropas Komisijas informēšanai.”

papildināt 20.panta septīto daļu šādā redakcijā:

“Būvdarbu veicēji, kuru saimnieciskās darbības rezultātā rodas būvniecības atkritumi, kas nav bīstami, un atkritumu apsaimniekotāji, kuri sagatavo būvniecības atkritumus atkārtotai izmantošanai, veic to pārstrādi vai materiālu reģenerāciju, tai skaitā izmanto izrakto tilpju aizpildīšanai, nodrošina būvniecības un būvju nojaukšanas atkritumu sagatavošanas atkārtotai izmantošanai, pārstrādes un materiālu reģenerācijas, tai skaitā izmantošanu izrakto tilpju aizpildīšanai, mērķu izpildi. Ministru kabinets nosaka būvniecības un būvju nojaukšanas atkritumu sagatavošanas atkārtotai izmantošanai, pārstrādes un materiālu reģenerācijas, tai skaitā izmantošanu izrakto tilpju aizpildīšanai, mērķus un to izpildes termiņus.”

izteikt vienpadsmito daļu šādā redakcijā:

“(11) Ministru kabinets nosaka kritērijus un kārtību, kādā novērtē sadzīves atkritumu, tai skaitā bioloģiski noārdāmo atkritumu, tekstilmateriālu atkritumu un sadzīvē radušos bīstamo atkritumu dalītās savākšanas pakalpojumu pieejamību iedzīvotājiem.”

11. Izteikt **22.panta** 11 daļu šādā redakcijā:

“(11) Reģionālais atkritumu apsaimniekošanas centrs, pašvaldība, kas ir noslēgusi līgumu ar sadzīves atkritumu poligona apsaimniekotāju par tās administratīvajā teritorijā savākto sadzīves atkritumu apglabāšanu sadzīves atkritumu poligonā, un šā likuma 18. panta pirmajā daļā minētais atkritumu apsaimniekotājs nodrošina sadzīves atkritumu poligonā apglabātā sadzīves atkritumu daudzuma samazināšanu. Ministru kabinets nosaka kritērijus, atbilstoši kuriem novērtē sadzīves atkritumu poligonā apglabāto atkritumu daudzuma samazināšanas mērķu sasniegšanu, kā arī prasības Eiropas Komisijas informēšanai.”

12. Papildināt VI nodaļu ar **37.1, 37.2, 37.3 un 37.4 pantu** šādā redakcijā:

**“37.1pants.** (1) Persona, kas laiž tirgū vai dara pieejamas tirgū riepas (turpmāk – riepu ražotājs), nodrošina nolietoto riepu pieņemšanu, savākšanu, apstrādi un pārstrādi, izmantojot labākos pieejamos tehniskos paņēmienus atbilstoši veselības un vides aizsardzības principiem un normatīvajiem aktiem par piesārņojumu.

(2) Riepu ražotājs var pats veikt šā panta pirmajā daļā minētos pasākumus vai slēgt līgumu ar komersantu, kas, pamatojoties uz noslēgto līgumu, organizē un koordinē nolietoto riepu apsaimniekošanu.

**37.2pants.** (1) Riepu ražotāji vai to pilnvaroti pārstāvji nodrošina, ka tiek segtas visas šā likuma 37.1 panta pirmajā un otrajā daļā minēto pasākumu ietvaros savākto nolietoto riepu savākšanas, pārvadāšanas, apstrādes un pārstrādes izmaksas, tajā skaitā paredzot četru nolietotu riepu pieņemšanu bez maksas no vienas fiziskas personas gadā.

(2) Riepu ražotāji vai to pilnvaroti pārstāvji nodrošina, ka tiek segtas visas to sabiedrības informēšanas pasākumu izmaksas, kuras attiecas uz visu veidu riepu savākšanu, apstrādi un pārstrādi.

**37.3pants.** (1) Persona, kas laiž tirgū vai dara pieejamus tirgū tekstilizstrādājumus (turpmāk – tekstilizstrādājumu ražotājs) nodrošina tekstilizstrādājumu atkritumu pieņemšanu, savākšanu, apstrādi un pārstrādi, izmantojot labākos pieejamos tehniskos paņēmienus atbilstoši veselības un vides aizsardzības principiem un normatīvajiem aktiem par piesārņojumu.

(2) Tekstilizstrādājumu ražotājs var pats veikt šā panta pirmajā daļā minētos pasākumus vai slēgt līgumu ar komersantu, kas, pamatojoties uz noslēgto līgumu, organizē un koordinē tekstilizstrādājumu atkritumu apsaimniekošanu.

**37.4pants.** (1) Tekstilizstrādājumu ražotāji vai to pilnvaroti pārstāvji nodrošina, ka tiek segtas visas šā likuma 37.3 panta pirmajā un otrajā daļā minēto pasākumu ietvaros savākto tekstilizstrādājumu atkritumu savākšanas, pārvadāšanas, apstrādes un pārstrādes izmaksas.

(2) Tekstilizstrādājumu ražotāji vai to pilnvaroti pārstāvji nodrošina, ka tiek segtas visas to sabiedrības informēšanas pasākumu izmaksas, kuras attiecas uz tekstilizstrādājumu atkritumu savākšanu, apstrādi un pārstrādi.”

13. Papildināt **39.pantu** ar 1.3 daļu šādā redakcijā:

“(1)3 Lai veicinātu atkritumu radītāju iesaisti bioloģiski noārdāmo atkritumu apsaimniekošanā, pašvaldība šā panta pirmās daļas 1.punktā minētajā lēmumā nosaka atsevišķu maksu par bioloģiski noārdāmo atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu atbilstoši līgumam, kuru noslēgusi pašvaldība un atkritumu apsaimniekotājs. Pašvaldības apstiprinātā maksai par bioloģiski noārdāmo atkritumu apsaimniekošanu ir ne mazāk kā par vienu trešo daļu zemāka nekā atbilstoši šā panta pirmās daļas 1.punktam apstiprinātā maksa par nešķirotu sadzīves atkritumu apsaimniekošanu (izņemot sadzīves atkritumu reģenerāciju);”

14. Papildināt **42.pantu** ar piecpadsmito daļu šādā redakcijā:

“(15) Valsts vides dienests pilda Eiropas Parlamenta un Padomes 2013.gada 20.novembra regulā Nr. 1257/2013 par kuģu pārstrādi un ar ko groza regulu Nr. 1013/2006 un direktīvu 2009/16/EK minētos kompetentās iestādes un kontaktpersonas pienākumus.”

15. **43.pantā**:

izteikt pirmo daļu šādā redakcijā:

„(1) Par pašvaldības saistošo noteikumu prasību par sadzīves atkritumu vai mājsaimniecībā radīto būvniecības atkritumu neievērošanu piemēro brīdinājumu vai naudas sodu fiziskajai personai no sešām līdz simt naudas soda vienībām, bet juridiskajai personai — no trīsdesmit līdz divsimt naudas soda vienībām.”

papildināt ar 11 daļu šādā redakcijā:

(11) „Par līguma nenoslēgšanu ar pašvaldības izvēlētu atkritumu apsaimniekotāju par sadzīves atkritumu savākšanu un pārvadāšanu piemēro brīdinājumu vai naudas sodu fiziskai personai no desmit līdz simt piecdesmit naudas soda vienībām, bet juridiskajai personai — no piecdesmit līdz trīssimt naudas soda vienībām.”

16. Papildināt **44. panta** pirmo daļu aiz vārda “daļā” ar vārdiem un skaitļiem “un 1.1 daļā”.

17. Pārejas noteikumos:

Izteikt pārejas noteikumu **49.punktu** šādā redakcijā:

“49. Atkritumu apsaimniekošanas reģionos ietilpstošās pašvaldības līdz 2022. gada 30. decembrim izstrādā un apstiprina atkritumu apsaimniekošanas reģionālos plānus laikposmam līdz 2027. gada 30. decembrim.”

Papildināt ar **52., 53.,54.un 55. punktu** šādā redakcijā:

“52. Ministru kabinets:

1. līdz 2022. gada 1. oktobrim izdod šā likuma 12. panta 1.10 daļā, 14.panta pirmajā daļā, 20.panta ceturtajā, piektajā un septītajā daļā minētos noteikumus;
2. Līdz 2022.gada 30.decembrim izdod šā likuma 20.panta vienpadsmitajā daļā minētos noteikumus.

53. Pašvaldības izveido reģionālos atkritumu apsaimniekošanas centrus līdz 2022.gada 31.decembrim.

54. Pašvaldība sadarbībā ar reģionālo atkritumu apsaimniekošanas centru līdz 2023. gada 31. decembrim pārslēdz līgumus par sadzīves atkritumu apglabāšanu, kas noslēgti, atbilstoši Atkritumu apsaimniekošanas likuma 21. panta pirmajai daļai.

55. Pašvaldība sadarbība ar atkritumu apsaimniekotāju, kuru pašvaldība izraudzījusies atbilstoši šā likuma 18.pantam, līdz 2022.gada 31.decembrim izvērtē un veic grozījumos noslēgtajos līgumos par sadzīves atkritumu apsaimniekošanu attiecībā uz bioloģiski noārdāmo atkritumu apsaimniekošanu.”

Vides aizsardzības un

reģionālās attīstības ministrs A.T.Plešs

Doniņa, 67026515

[Ilze.donina@varam.gov.lv](mailto:Ilze.donina@varam.gov.lv)